Tautra Mariakloster

Tautra Mariakloster er et katolsk kvinnekloster på øya Tautra i Trondheimsfjorden. Nonnene i klosteret tilhører cistercienserordenen, nærmere bestemt ordenens strengeste gren, trappistordenen.

Klosteret ligger ikke langt fra ruinene av det middelalderske Tautra kloster, som var hjem til munker fra samme orden. Tautra Mariakloster ble grunnlagt i provisoriske bygninger i 1999. Grunnsteinen til et nytt kloster ble så lagt ned av dronning Sonja 8. mai 2003. Den 25. mars 2006 ble klosteret gitt status som selvstendig priorat. Klosterbygningene ble tatt i bruk i 11. juli 2006.«Viste frem nytt kloster» – NRK Trøndelag, 9. august 2006«Bønnestund i Guds frie natur»  – Trønder-Avisa, 9. august 2006

I mars 2007 ble det nye bygget, som er tegnet av Jensen & Skodvin Arkitektkontor, kåret til «årets bygg» for 2006 av byggebransjen i Norge.Klosteret er tegnet av  Jensen & Skodvin Arkitektkontor.Adresseavisen: «Tautra-klosteret er årets bygg» NRK: «Klosteret på Tautra årets bygg»

Klosterets kirke ble vigslet 12. mai 2007. Også ved denne anledningen var dronning Sonja til stede.katolsk.no: «Kirkevigsel på Tautra»

Kommunestyret i Frosta nominerte i oktober 2011 klosteret som kulturminne.«Nominert som kulturminne» Stjørdals-Nytt 13. oktober 2011, besøkt 14. oktober 14. oktober 2011

 Relikvier 
I forbindelse med vigslingen ble det lagt inn relikvier av følgende helgener i alteret:Fra biografien om Teresa av Lisieux på katolsk.no

 den hellige martyren Maria Goretti (1890–1902)
 den salige bulgarske biskopen og martyren Eugenius Vincent Bossilkov CP (1900–1952)
 den hellige Benedikt av Nursia (ca. 480-547)
 den hellige karmelittsøsteren og kirkelæreren Teresa av Lisieux OCD (1873–1897)
 den salige spanske trappistoblaten Rafael Arnáiz Barón OCSO (1911–1938)
 den salige sardinske trappistsøsteren Maria Gabriela Sagheddu OCSO (1914–1939).

 Galleri 

 Referanser 

 Eksterne lenker 


Kategori:Katolske klostre
Kategori:Klostre i Norge
Kategori:Den katolske kirke i Norge
Kategori:Byggverk i Frosta
Kategori:Cistercienserordenens klostre
Kategori:Trappistordenen
Kategori:Religion i Trøndelag
Kategori:Kultur i Frosta